open-index/open-wikipedia-markdown huggingface dataset:
Տիտանիկ (ֆիլմ, 1953)

**«Տիտանիկ»** (), ռեժիսոր Ժան Նեգուլեսկոյի ամերիկյան սև ու սպիտակ գեղարվեստական ֆիլմ։ «Օսկար» մրցանակաբաշխության «Լավագույն սցենար» անվանակարգի դափնեկիր։ Ֆիլմի պրեմիերան տեղի է ունեցել 1953 թվականի ապրիլի 11-ին։

1953 թվականի կինոնկարը փաստավավերագրական չէ, բայց դետալների անճշտությունների և փաստացի սխալների  քանակով («Տիտանիկը» բախվել է սառցաբեկորին աջ կողմով, և ոչ թե ձախ, ինչպես ցույց է տրված) այն գերազանցում է «Տիտանիկի» աղետի մասին բոլոր ֆիլմերը, այդ թվում 1943 թվականի գերմանական քարոզչական ֆիլմը և 1996 թվականի կանադական հեռուստաֆիլմը։ Այնուամենայնիվ, այն համարվում է աղետային ժանրի ֆիլմ։

## Սյուժե
Կյանքից անբավարարված տիկին Ջուլիա Սթյորջեսը (Բարբարա Սթենվիկ) ամուսնուց գաղտնի որոշում է լքել Եվրոպան և մեծ մարդատար նավով` «Տիտանիկ»-ով, ուղևորվել օվկիանոս դեպի իր հայրենիք` Միչիգան։ Ընդ որում նա իր հետ տանում էր իր երեխաներին՝ 17-ամյա աղջկան` Աննեթին և 10-ամյա տղային` Նորմանին։ Նրա ամուսինը` Ռիչարդը (Կլիֆթոն Ուեբ), վերջին րոպեներին իմանալով կնոջ պլանների մասին, որոշում է բռնել նրան, սակայն նավի բոլոր տոմսերը վաղուց վաճառվել էին։ Չցանկանալով երեխաների հետ կապը խզել, նա 3-րդ կարգի տոմս է գնում բասկ էմիգրանտներից, որպեսզի ընտանիքի հետ գա Ամերիկա։

Այդ ժամանակ տեղի է ունենում XX դարի սկզբի մեծագույն ծովային աղետը։

## Դերերում
* Կլիֆթոն Ուեբ — *Ռիչարդ Ուորդ Ստյորջես*
* Բարբարա Սթենվիկ — *Ջուլիա Ստյորջես*
* Օրդի Դալթոն — *Աննեթ Ստյորջես*
* Հարպեր Քարթեր — *Նորման Ստյորջես*
* Ռոբերտ Վեգներ — *Գիֆ Ռոջերս*
* Ռիչարդ Բեյսհարթ — *Ջորջ Ս. Խիլի*
* Թելմա Ռիթեր — *Մոդ Յանգ*
* Էլին Ջոսլին — *էրլ Միկեր*
* Բրայան Ահերն — *[[Էդվարդ Ջոն Սմիթ|կապիտան է. Ջ. Սմիթ]]*
* Ուիլյամ Ջոնսթոուն — *Ջոն Ջեկոբ Ասթոր*
* Ֆրենսիս Բերգեն — *[[Մադլեն Ասթոր]]*

## Պարգևներ և նոմինացիաներ
**«[[Օսկար]]» մրցանակաբաշխություն (1954 թվական):**
* **<span style="color:#008000">Պարգև</span>** - լավագույն սցենար — Չարլզ Բրեկեթ, Ուոլտեր Ռաիշ, Ռիչարդ Լ. Բրին։
* **<span style="color:#FF00FF">Անվանակարգ</span>** - բեմադրող-նկարչի և սև ու սպիտակ նկարչի լավագույն աշխատանք — Լաիլ Ռ. Ուիլեր, Մորիս Ռենսֆորդ (բեմադրողներ), Ստյուարդ Ա. Ռեիսս (բեմանկարիչ)։
**Ամերիկայի ռեժիսիորների գիլդիան (1954 թվական):**
* **<span style="color:#FF00FF">Անվանակարգ</span>** - Outstanding Directorial Achievement in Motion Pictures — Ժան Նեգուլեսկո։

Կատեգորիա:1950-ականների անգլերեն ֆիլմեր
Կատեգորիա:1953 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:1950-ականների ամերիկյան ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1912 թվականին
Կատեգորիա:Ամերիկյան պատմական ֆիլմեր
Կատեգորիա:Ֆիլմեր, որոնց գործողությունները տեղի են ունենում 20-րդ դարում
Կինը լուսամուտի մոտ

**Կինը լուսամուտի մոտ** (), 2020 թվականին սպասվող ամերիկյան հոգեբանական թրիլլեր, որի ռեժիսորը Ջոե Րայթն է, սցենարի հեղինակը` Թրեյսի Լեթսը։ Ֆիլմի սցենարը հիմնված է Ա. Ֆիննի համանուն վեպի վրա։ Ֆիլմում նկարահանվել են Էմի Ադամսը, Գարի Օլդմենը, Էնթոնի Մաքին, Ֆրեդ Հեքինջերը, Ուայաթ Ռասսելը, Բրայան Թայրի Հենրին, Ջենիֆեր Ջեյսոն Լին և Ջուլիան Մուրը։ Ֆիլմը նախատեսվում է թողարկել 2020 թվականի մայիսի 15-ին։

## Սյուժե
Ըստ հրապարակված սյուժեի` ֆիլմը պատմելու է ագորաֆոբիայով տառապող կնոջ մասին, ում աչքի առաջ դաժան հանցագործություն է կատարվել։

## Կազմ
* Էմի Ադամս` Աննա Ֆոքս
* Գարի Օլդմեն` Ալիսթեյր Ռասսել
* Էնթոնի Մաքի` Էդվարդ Ֆոքս 
* Ֆրեդ Հեքինջեր` Էթան Ռասսել
* Ուայաթ Ռասսել` Դեյվիդ Ուինթերս
* Բրայան Հենրի Թայրի` դետեկտիվ Լիթլ
* Ջենիֆեր Ջեյսոն Լի` Ջեյն Ռասսել
* Ջուլիան Մուր` Ջեյն Ռասսել
* Ջենին Սերալլես` դետեկտիվ Նորելլի
* Մարիա Բոզեման` Օլիվիա Ֆոքս
* Լիզա Կոլոն Զայաս` Բինա 
* Թրեյսի Լեթս` Աննայի բժիշկ

## Արտադրություն
2016 թվականի սեպտեմբերին 20th Century Fox-ը պահանջել է Ա. Ֆիննի համանուն նովելն էկրանավորելու իրավունքը։ 2018 թվականի մարտին հայտարարվել է, որ Ջոե Րայթը կլինի ֆիլմի ռեժիսորը, սցենարի հեղինակը` Թրեյսի Լեթսը։ Սքոթ Ռուդինը և Էլի Բուշը կլինեն ֆիլմի պրոդյուսերները։ 2018 թվականի ապրիլին Էմի Ադամսը միացել է ֆիլմի նկարահանող խմբին։ 2018 թվականի հուլիսին Ջուլիան Մուրը, Ուայաթ Ռասսելը, Գարի Օլդմենը ևս միացել են ֆիլմի նկարահանման աշխատանքներին։ 2018 թվականի օգոստոսին Ֆրեդ Հեքինջերը և Էնթոնի Մաքին ևս միացել են ֆիլմի աշխատանքներին։

Նկարահանման շրջանն սկսվել է 2018 թվականի օգոստոսի 6-ին, Նյու Յորքում։ Նկարահանումներն ավարտվել են 2018 թվականի օգոստոսի 30-ին։

## Թողարկում
Ֆիլմն ի սկզբանե նախատեսված էր թողարկել 2019 թվականի հոկտեմբերի 4-ին, 20th Century Fox-ի կողմից։ Այնուամենայնիվ, հուլիսի 9-ին այն հետաձգվել է մինչև 2020 թվական` փորձնական ցուցադրության բացասական արձագանքի պատճառով։

Վերջնական ֆիլմը կթողարկվի Fox 2000 լեյբլով։

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:20th Century Fox ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ջո Ռայթի ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:2021 ֆիլմեր
Մարգարետ Ֆերս

**Մարգարետ Ֆերս** (, ), հագուստի նկարիչ, «Օսկար», BAFTA և «Էմմի» մրցանակների դափնեկիր։

## Կենսագրություն
Մարգարետ Ուոթսը ծնվել է 1911 թվականին *Punch* ամսագրի նկարազարդող Արթուր Ուոթսի ու նրա կնոջ՝ Ֆիլլիս Գորդոնի ընտանիքում։ 1940-ական թվականների վերջին ամուսնացել է բեմադրող նկարիչ Ռոջեր Քեմբլ Ֆերսի հետ և սկսել է աշխատել թատրոնում որպես հագուստի նկարիչ։ Լոուրենս Օլիվիեի հետ ծանոթությունը նրան հնարավորություն է տվել կարիերա սկսել կինոմատոգրաֆիայի բնագավառում։

Մարգարետ Ֆերսն առաջին անգամ ներկայացվել է «Օսկարի» 1950 թվականի «Արտույտը կեղտի մեջ» ֆիլմի հագուստների դիզայնի համար։ «Բեքեթ» ֆիլմի ստեղծմանը մասնակցելու համար Մարգարետ Ֆերսն արժանացել է BAFTA մրցանակի, իսկ 1970 թվականին արժանացել է «Օսկար» մրցանակի Չարլզ Ջերրոթի «Աննայի հազար օրը» պատմական ֆիլմի ստեղծմանը մասնակցելու համար։

Ռոջեր Ֆերսի հետ ամուսնալուծությունից հետո Մարգարետ Ֆերսն ամուսնացել է Սթիվեն Ուոթսի հետ։ Մարգարետ Ֆերսը մահացել է 1974 թվականի հուլիսի 8-ին կրծքագեղձի քաղցկեղից։

Մարգարետ Ֆերսի դիմանկարը, որ ստեղծել է նրա առաջին ամուսինը՝ Ռոջեր Քեմբլ Ֆերսը, ընդգրկվել է Լոնդոնի Դիմանկարների ազգային պատկերասրահի մշտական ցուցադրությունում։

## Ընտրյալ ֆիլմագրություն

## Ծանոթագրություններ

Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:Անգլիացի նկարիչներ
Կատեգորիա:Օսկարակիրներ
Լեֆկաս

**Լեֆկաս** () կամ **Լեֆկադա** (), հունական կղզի, գտնվում է Հոնիական ծովում։ Բնակչությունը կազմում է 22 652 մարդ, 2011 թվականի մարդահամարի հաշվով։

XVIII—XIX դարերում անվանվել է նաև Աիյա-Մավրա` (, ) եկեղեցի-ամրոցի պատվին, որը կառուցվել է XIII դարում։

Կղզու ամենամեծ բնակավայրը և վարչական կենտրոնը Լեֆկադա քաղաքն է, որը գտնվում է կղզու հյուսիսայի հատվածում, Պրեվեզի քաղաքի օդանավակայանից մինչև այդտեղ 20 րոպե է։ Հունաստանի հետ ունի ծովային և ավտոբուսային կապեր։ Լաստանավային կապեր ունի Կեֆալինիեյի, Իթակեի, Մեգանիսի հետ։

Արևելյան մասում գտնվում են Լիիյա, Նիկիանա ()  և Պերիայալիոն  () հանգստյան գոտիները։ Կղզու ամենամեծ հանգստյան գոտին Նադրիոնն է, գտնվում է փոքր ինչ հարավ։ Նադրիոնայից 20 կմ հարավ-արևելք գտնվում է Վասիլիկի հանգստյան գոտին։ Արևմտյան ափին գտնվում է Պորտո-Կացիկի () ափը։

Կղզու բնիկը Լաֆկադիո Հեռն է (1850), նա նաև Կոիձումի Յակումոն է, որին ճապոնացիները համարում են այն մարդը, որը ճապոնական մշակույթը հասցրել է Արևմուտք։ Լաֆկադիոն մահացել է 1904 թվականին Ճապոնիայում։ Լաֆկադիոյի թանգարանը գտնվում է ճապոնական Մացուե քաղաքում։

## Տես նաև
*Հունաստանի կղզիների ցանկ

## Ծանոթագրություններ

## Գրականություն
* 

## Արտաքին հղումներ
* Официальный сайт  
* 



Կատեգորիա:Կղզիներ այբբենական կարգով
Կատեգորիա:Հոնիական ծովի կղզիներ
Կատեգորիա:Հունաստանի կղզիներ
Կարլ Մարքսի հուշարձան (Թրիեր)

**[[Կարլ Մարքս]]ի հուշարձանը** տեղադրվել է Գերմանիայի Դաշնային Հանրապետության Թրիեր քաղաքի Սիմեոնշտիֆտպլաց հրապարակում 2018 թվականի մայիսի 5-ին՝ մեծ փիլիսոփայի ծննդյան 200-ամյակի օրը։ Գերմանիան քանդակագործ Ու Վեյշանի բրոնզե արձանը նվեր է ստացել Չինաստանի Ժողովրդական Հանրապետությունից։

Քանդակն իրենից ներկայացնում է Կարլ Մարքսի կերպարը հասուն տարիքում, որը, ձախ ձեռքին գիրքն առած, քայլում է առաջ։ Փիլիսոփայի վճռական հայացքը ուղղված է հեռուն, կզակը փոքր-ինչ առաջ է քաշվել, ճակատը կնճիռների մեջ է։ Արձանը տեղադրված է բազալտային սալաքարերով պատված աստիճանավոր պատվանդանի վրա։ Հատակագիծը բաղկացած է հնգանկյունից։ Արձանի բարձրությունը 5.5 մետր է, ինչը խորհրդանշում է Մարքսի ծննդյան օրը՝ մայիսի 5-ը։

Քանդակագործ Ու Վեյշանն իր ստեղծագործության ոճը սահմանել է որպես «արևմտյան ռեալիզմի» համադրություն, որը գերակշռում էր Մարքսի ժամանակներում՝ «չինական իմպրեսիոնիզմի» հետ մեկտեղ։ Նրա խոսքով՝ ինքը ձգտում էր ոչ միայն ճշգրտորեն վերակերտել կոմունիզմի հիմնադրի արտաքին տեսքը, այլև պատկերել նրա հոգևոր աշխարհը։ Առաջ շարժվելը խորհրդանշում է Մարքսի գաղափարների նշանակությունը և դեպի ապագա ուղղվածությունը։ Փիլիսոփայի երկար վերարկուն և նրա երկար մազերը անձնավորում են իմաստությունը։ Ձախ ձեռքին վերցրած գիրքը մարմնացնում է մարդկության կրթությունը։ Պատվանդանի հինգ անկյունները, որոնց վրա վեր է խոյանում հուշարձանը, խորհրդանշում են այն հինգ քաղաքները, որոնց հետ Կարլ Մարքսը հատուկ կապ է ունեցել՝ Թրիերը, Բեռլինը, Համբուրգը (որտեղ ապրել է նրա հրատարակիչ Օտտո Մեյսները), Փարիզը և Լոնդոնը։

Չինաստանի Ժողովրդական Հանրապետությունից նման նվեր ստանալու թույլատրելիության հարցը բուռն վեճեր է առաջացրել Թրիերի քաղաքային խորհրդում, դրական որոշումն ընդունվել է 2017 թվականի մարտին։ Չինական կողմի ցանկությունն էր հուշարձանը տեղադրել այն տան դիմաց, որտեղ ծնվել է Կարլ Մարքսը, սակայն քաղաքային խորհրդի կողմից առաջարկվել է Թրիերի գլխավոր տեսարժան վայրերից մեկի՝ հին հռոմեական դարպասներից մեկի՝ Պորտ-Նիգրայի մոտ գտնվող նախկին ավտոկայանատեղին։ Հասարակական կարծիքը հանգստացնելու համար հուշարձանի կառուցմանը նախորդել է նույն տեղում բնական մեծությամբ փայտե մոդելի տեղադրումը։

Չինաստանի Ժողովրդական Հանրապետությունն իր վրա է վերցրել հուշարձանի և պատվանդանի (92 500 եվրո) պատրաստման, ինչպես նաև Չինաստանից Թրիեր տեղափոխելու ծախսերը։ Թրիեր քաղաքը վճարել է հողաշինարարական աշխատանքները, հիմքը, բարեկարգումն ու լուսավորությունը, ընդհանուր առմամբ՝ 39 000 եվրո։

Հուշարձանի հարևանությամբ գտնվող հետիոտնային անցման ճանապարհի լուսացույցի տղամարդն ունի Կարլ Մարքսի կերպարը և ճանաչելի մորուքը։

## Ծանոթագրություններ

Կատեգորիա:2018 հիմնադրումներ
Կատեգորիա:Հուշարձաններ այբբենական կարգով
Կատեգորիա:Գերմանիայի հուշարձաններ
Բլաս Կանտո

**Բլաս Կանտո Մորենո** (), իսպանացի երգիչ։ Նա հանդես է եկել որպես իսպանական Auryn խմբի անդամ։ 2017 թվականից հանդես է եկել արդեն որպես մենակատար։ Նրա դեբյուտային *Complicado* ալբոմը լույս տեսավ 2018 թվականի սեպտեմբերին, ալբոմը գլխավորեց՝ Իսպանական ալբոմների աղյուսակը։ Նա կներկայացնի Իսպանիան Ռոտերդամում կայանալիք  Եվրատեսիլ 2020 երգի մրցույթում։

## Կենսագրություն
2000 թվականին Կանտոն մասնակցել է Veo Veo տաղանդների մանկական շոուին, երբ ութ տարեկան էր։ 2004 թվականին նա մասնակցել է Eurojunior-ին Իսպանիայի հանրային հեռուստատեսություն կողմից կազմակերպված ազգային ընտրությանը Մանկական Եվրատեսիլ 2004 երգի մրցույթի համար։ Նա եզրափակիչ է դուրս եկել «Sentir» երգով, սակայն պարտվել է Մարիա Իսաբելին,ով հետագայում հաղթեց Մանկական Եվրատեսիլ 2004-ում «Antes muerta que sencilla» երգով։

2009 թվականին Կանտոն հիմնել է Auryn տղաների խումբը՝ Օլվարո Գանգոյի, Կառլոս Մարկոյի, Դեյվիդ Լաֆուենտեի և Դանի Ֆերնանդեսի հետ միասին։ 2011 թվականին խումբը մասնակցեց «*Destino Eurovisión»-ին* ՝ Իսպանիայի հանրային հեռուստատեսություն  կողմից կազմակերպված Եվրատեսիլ 2011 երգի մրցույթի համար ազգային ընտրությանը։ Խումբը անցավ եզրափակիչ բայց գրավեց երկրորդ հորիզոնականը։

Խումբը թողարկել է իր առաջին «Breathe in the Light» սինգլը 2011 թվականին, ինչպես նաև իր Endless Road, 7058 դեբյուտային ալբոմը՝ հասնելով համապատասխանաբար իսպանական սինգլների և հիթ-շքերթների թոփ-10-ին։ Նրանց հաջորդ Anti-Heroes ալբոմը թողարկվել է 2013 թվականին և միանգամից առաջին տեղն Է զբաղեցրել իսպանական ալբոմային հիթ-շքերթում։

2016 թվականի հուլիսին հայտարարվել էր, որ Կանտոն կմիանա Tu Cara Me Suena (Your Face Sounds Familiar) հեռուստատեսային շոուի հինգերորդ եթերաշրջանի դերասանական կազմին։ Շատ չանցած, նա հայտարարեց, որ իրենք պատրաստվում են դադարեցնել, քանի որ խմբի անդամները, ներառյալ Կանտոն, պատրաստվում էին  մենահամերգային նախագծերի մեկնարկի։

2019 թվականի հոկտեմբերի 5-ին TVE-ն Կանտոյին հայտարարել է Եվրատեսիլ 2020 երգի մրցույթի իսպանացի մասնակից։ Նա  կմասնակցի մրցույթին «Universo» երգով։

## Ծանոթագրություններ

Կատեգորիա:Իսպանացի երգիչներ
Կատեգորիա:Եվրատեսիլ երգի մրցույթի մասնակիցներ
Չարլզ Գիբսոն (հատուկ էֆեկտների նկարիչ)

**Չարլզ Գիբսոնը** ամերիկյան վիզուալ էֆեկտների նկարիչ է։

## Օսկարի պատմություն
Առանձնանում են երեք հիմնական կատեգորիայի վիզուալ էֆեկտներ։

*68-րդ Ակադեմիայի մրցանակ՝  *«[[Babe]]»(Նորածին մանկիկ)*։ Մրցանակը կիսվեց Սքոտ Անդերսոնի, Ջոն Սոքսի և Նեալ Սքանլանի հետ։ Արդյունքում հաղթեց
*76-րդ Ակադեմիայի մրցանակները՝ *«Nominated for Pirates of the Caribbean: The Curse of the Black Pearl.»(Առաջադրվել է Կարիբյան ծովահենների համար.* *Սև մարգարիտի անեծքը)*։ Կիսվել է Թերրի Ֆրազեի, Հալ Հիքեյի և Ջոն Քնոլի հետ։ Ապա՝ *« Lost to The Lord of the Rings: The Return of the King.»(Կորած օղակների տիրոջը. Թագավորի վերադարձը)*։
*79-րդ Ակադեմիայի մրցանակ՝ «*Pirates of the Caribbean: Dead Man's Chest*»(Կարիբյան ծովի ծովահենները։ Մեռյալի սնդուկը)։ Կիսվել է Ալեն Հոլի, Հալ Հիքեյի և Ջոն Քնոլի հետ։ Արդյունքում հաղթեց։
*80-րդ Ակադեմիայի մրցանակները`*«Nominated for Pirates of the Caribbean: World's End»(Առաջադրվել է Կարիբյան ծովահենների համար.* *Աշխարհի վերջը)* Կիսվել է Ջոն Ֆրազիերի, Հալ Հիքեյի և Ջոն Քնոլի հետ։ Ապա՝ *«Lost to The Golden Compass»(Կորած «Ոսկե կողմնացույցը»)*։

## Ընտրած թեմաներ
*«Ակվամեն (ֆիլմ)» (2018)
*«Քաղցած խաղեր։ Ճայ-Ծաղրասարյակ - Մաս 2» (2015)
*«Քաղցած խաղեր։ Ճայ-Ծաղրասարյակ - Մաս 1» (2014)
*«Կարիբյան ծովի ծովահենները։ Օտար ափերին» (2011)
*«Տերմինատոր։ Փրկիչը»(2009)
*«Կարիբյան ծովի ծովահենները։ Աշխարհի ծայրին» (2007)
*«Կարիբյան ծովի ծովահենները։ Մեռյալի սնդուկը» (2006)
*«Կարիբյան ծովի ծովահենները։ «Սև մարգարտի» անեծքը» (2003)
*«Մանկիկը» (1995)
*«Ներխուժողի թռիչքը» (1991)

## Ծանոթագրություններ

## Արտաքին հղումներ
*

Կատեգորիա:1965 ծնունդներ
Կատեգորիա:Ապրող անձինք
Կատեգորիա:Արվեստ
Կատեգորիա:Լավագույն վիզուալտեսողական էֆեկտների ակադեմիայի մրցանակակիր
Կատեգորիա:Հատուկ էֆեկտներ մարդիկ
Կատեգորիա:Նկարիչներ այբբենական կարգով
Կատեգորիա:Օպտիկական արվեստ
Կատեգորիա:Օսկար
Կատեգորիա:Օսկարակիրներ
Ռեջինա Քինգ

**Ռեջինա Ռենե Քինգ** (, ), ամերիկացի դերասանուհի և հեռուստատեսային ռեժիսոր։ «Օսկար», «Ոսկե գլոբուս» մրցանակների դափնեկիր, «Էմմիի» եռակի մրցանակակիր։ Ճանաչման է հասել դեռևս դեռահաս տարիքում՝ նկարահանվելով *[[NBC]]*-ի «227» (1985—1990) սիթքոմում։ 1990-ական թվականների կեսերին Քինգն սկսել է ավելի հասուն դերեր կատարել՝ «Ջերի Մագուայր» ֆիլմի ճանաչումից հետո։ Դրանից հետո նա հաջողությունների է հասել՝ կատարելով հոլիվուդյան ֆիլմերի գլխավոր հերոսուհիների սևամորթ ընկերուհիների երկրորդական դերեր, ինչպես օրինակ՝ «Միսս հանճար 2։ Գեղեցիկ և վտանգավոր», «Օրենքով շիկահերը 2», «Մոխրոտի պատմությունը», նաև «Պետության թշնամին» ու «Հերթապահ հայրիկը» ֆիլմերում խաղացել է կնոջ դերը։ Նրա ամենամեծ հաջողությունը եղել է գլխավոր կերպարի սիրուհու դերը 2004 թվականի «Ռեյ» ֆիլմում։

2009-2013 թվականներին Քինգը նկարահանվել է NBC/TNT-ի «Սաութլենդ» սերիալում, որտեղ խաղացած դերի համար երկու անգամ առաջադրվել է «Հեռուստատեսային քննադատների ընտրություն» մրցանակին։ 2015 թվականին Քինգը դրական արձագանքների է արժանացել որպես «Լինել Մերի Ջեյն» և «Սկանդալ» սերիալների ռեժիսորության համար։ Այդ նույն 2015 թվականին նա ստացել է «Էմմի» մրցանակ՝ որպես մինի սերիալի կամ ֆիլմի երկրորդ պլանի լավագույն դերասանուհի ABC-ի «Ամերիկյան հանցագործություն» սերիալի համար։ Այդտեղ նա կատարում է Իսլամի ազգ ակտիվ անդամի և թմրամոլի սպանության մեջ կասկածվողի քրոջ դերը։ 2016 թվականին «Ամերիկյան հանցագործություն» սերիալի երկրորդ եթերաշրջանում դերակատարման համար ևս արժանացել է «Էմմիի», իսկ 2018 թվականին կրկին ստացել է այդ մրցանակը «Յոթ վայրկյան» մինի սերիալում լավագույն դերակատարման համար։

## Ծանոթագրություններ

## Արտաքին հղումներ
* 
* King, Regina. "The Emmys: As White As Ever", *[[The Huffington Post]]*, September 3, 2010; retrieved October 9, 2010.

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կին ռեժիսորներ
Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Աուդիոգիրք կարդացողներ
Սոֆյա Յովանովիչ (ռեժիսոր)

**Սոֆյա (Սոյա) Յովանովիչ** (, ), հարավսլավացի և սերբ ռեժիսոր և սցենարիստ, առաջին կին ռեժիսորը Սերբիայում։

## Կենսագրություն
Սոյա Յովանովիչը նշանակալի ներդրում է ունեցել 20-րդ դարի երկրորդ կեսի Հարավսլավիայի և Սերբիայի թատրոնի, կինոյի և հեռուստատեսության ստեղծագործական զարգացման գործում։ Սովորել է Բելգրադի արվեստների համալսարանի թատերական բաժնում, երկար տարիներ աշխատել Բելգրադի թատրոնի ակադեմիայում։ Սերբիայի թատերական բեմերում բեմադրել է մոտ 50 ներկայացում, մի շարք գեղարվեստական կինոնկարներ և հեռուստատեսային ֆիլմեր, հեռուստատեսային պիեսներ և շոուներ («Ութերորդ հարձակում», «Տոսա  կատուն», «Երկու տրամվայ», «Փոփ Չիրա և փոփ սպիրա»), բազմաթիվ տիկնիկային և ռադիոներկայացումներ։ Հարավսլավիայի առաջին գունավոր «Փոփ Չիրա և փոփ սպիրա» ֆիլմի հեղինակն է։

## Կինոֆիլմերի ընտրանի
### Ռեժիսորական աշխատանքներ
* 1954 - Կասկածելի դեմքեր
* 1957 - Փոփ Չիրա և փոփ սպիրա 
* 1960 – Երազանքների հանրակառքը
* 1962 - *Dr*
* 1964 – Ճանապարհ աշխարհի շուրջը
* 1966 - Արծիվները վաղ են թռչում  
* 1969 - *Silom otac*
* 1976 - Կներեք, շատ կներեք
* 1979 - Ութերորդ հարձակում

### Սցենարիստ
* 1954 - Կասկածելի դեմքեր
* 1957 - Փոփ Չիրա և փոփ սպիրա
* 1964 - Ճանապարհ աշխարհի շուրջը
* 1966 - Արծիվները վաղ են թռչում  
* 1969 - *Silom otac*

## Պարգևներ
Սոֆյա Յովանովիչին շնորհվել են կինեմատոգրաֆիական մի շարք  մրցանակներ, այդ թվում՝ Պուլայում (1975) միջազգային գեղարվեստական կինոփառատոնի «Ոսկե արենա» մրցանակը, Սինեմատիկա հատուկ դիպլոմը, կինոարվեստում ունեցած զգալի ավանդի համար, Հարավսլավիայի թատերական փառատոնում լավագույն ռեժիսուրայի համար մրցանակը, «*Бојан* Ստուպիցա» մրցանակը և բազմաթիվ այլ մրցանակներ։

## Ծանոթագրություններ

## Արտաքին հղումներ
* Соя Йованович на сайте imdb
* Соја Јовановић — 90 година од рођења

Կատեգորիա:Սերբ ռեժիսորներ
Կատեգորիա:Սերբ կինոռեժիսորներ
Կատեգորիա:Սերբ կին կինոռեժիսորներ
Կատեգորիա:Սերբ սցենարիստներ
Կատեգորիա:Անձինք նամականիշերի վրա
Ազնվամորու մուրաբան

Малиновое варенье
**Ազնվամորու մուրաբան** (), խորհրդային տիկնիկային կարճամետրաժ մուլտիպլիկացիոն ֆիլմ, որը նկարահանվել է Յուրի Տրոֆիմովի կողմից, 1983 թվականին, Էկրան ստեղծագործական միության կողմից, ըստ Դոնալդ Բիսեթի հեքիաթների մոտիվների։
 
## Սյուժե
Լինում է, չի լինում, մի Կայարան է լինում։ Գիշերը, ինչպես և բոլոր մարդիկ, նա քնում է, իսկ առավոտյան նրան արթնացնում է փոքրիկ բվիկը։ Հետո հայտնվում է մեքենավարը, արթնանում է Շոգեքարշ, ընկերները նախաճաշում են, իսկ նախաճաշից հետո սկսում են աշխատել։ Նրանց աշխատանքը շատ հետաքրքիր է. չէ՞ որ Շոգեքարշը աշխարհի ամենակարևոր ուղեբեռն է տանում։ Այսպես նրանք աշխատում էին ամեն օր և ցանկացած եղանակի։

Մի անգամ Կայարանը մրսում է և հիվանդանում։ Ընկերները փաթաթում են նրան ծածկոցով և սկսում են մտածել, թե ինչով բուժել Կայարանին։ Պարզվում է, որ Կայարանին կարելի է բուժել ազնվամորու մուրաբայով, որն ունի տատիկը։ Տանն ամենակարևորը խորամանկ և քաղցրակեր կատու է։ Նրա սիրելի զբաղմունքը մուրաբա եփելն էր, իհարկե, տատիկի օգնությամբ։ Երբ ընկերները գալիս են նրանց հյուր, տատիկին նվիրում են ծաղիկներ և սուլիչ։ Նա պատրաստ էր եղել ամեն ինչ տալ հիվանդ ընկերոջ համար, բայց կատուն ուտում է մուրաբան, և մնացել են միայն դատարկ բանկաները։ Այդ ժամանակ Շոգեքարշը, մեքենավարը և բվիկը սկսում են օգնել տանտիրուհուն հատապտուղներ հավաքել մուրաբայի համար, նույնիսկ կատուն էր օգնում։ Սպասումը միշտ տանջալից է, հատկապես, երբ շտապում ես օգնել հիվանդ ընկերոջդ։ Եվ վերջապես տատիկը պատրաստում է մուրաբան։ Բայց Շոգեքարշը շտապում է և հանկարծակի թափում է ամբողջ մուրաբան ռելսերին։ Նա խրվում է և չի կարողանում շարժվել տեղից։ Ինչպե՞ս վարվել։ Այդ ժամանակ բվիկը օգնություն է խնդրում կատվից, և խորամանկ քաղցրակերը ինչպես կարողանում է, օգնում է։ Բայց ի՞նչ պետք է ընկերները տանեն հիվանդին։ Եվ այնտեղ կատուն լքում է ընկերներին, որպեսզի բարի գործ անի. դրանից առաջ նա ամեն դեպքում պահել էր մեկ բանկա մուրաբա։ Չէ՞ որ չի կարելի ընկերոջը թողնել առանց դեղամիջոցի։ Իսկ երբ ընկերները տուն են գալիս և մուրաբան տալիս են Կայարանին, այն իսկույն ապաքինվում է և շնորակալություն է հայտնում նրանց։ Եվ նրանք վաղը, նախաճաշից հետո, նորից կսկսեն աշխատել։ Իսկ այժմ բոլորի քնելու ժամանակն է։

## Знімальна групи
* *Авторы сценария: —* Вадим Курчевский
**Композитор —* Владимир Дашкевич
**Режиссёры-постановщики: —* Юрий Трофимов
**Художники-постановщики: —* Борис Моисеев, Юрий Трофимов
**Операторы-постановщики: —* Лев Ревтов
**Звукооператор —* Виталий Азаровский
**Текст читали —* Ролан Быков
*
*
*
*
*
*

## Դ. Բիսեթի հեքիաթներ
Յուրի Տրոֆիմովն ստեղծել է ֆիլմերի շարքեր` ըստ Դ. Բիսեթի` աղջկա և վիշապի արկածների մասին պատմող հեքիաթների։

* 1983 թվական՝ «Աղջիկ+վիշապ» 
* 1983 թվական՝ «Ազնվամորու մուրաբան»
* 1984 թվական՝ «Մոռացված ծննդյան օրը»
* 1985 թվական «Կրոկոկոտ»
* 1986 թվական՝ «Սառնարանից ձյուն է տեղում»
* 1986 թվական՝ «Երաժշտության դաս»
* 1987 թվական՝ «Վնասարարը»

## Վերաթողարկում տեսաերիզով
Մուլտֆիլմը DVD ձևաչափով թողարկվել է «Դոնալդ Բիսեթի հեքիաթները» մուլտֆիլմերի ժողովածուում։

## Ծանոթագրություններ

## Գրականություն
* Курчевский В. В., Малиновое варенье. Из серии «Фильм-сказка». Всесоюзное бюро пропаганды советского киноискусства. Москва, 1986. Тираж 300 000 экз.

## Արտաքին հղումներ
* 
* 

Կատեգորիա:«Էկրան» ստեղծագործական միության մուլտֆիլմեր
Սարայ Բերկե

**Սարայ Բերկե** (Սարայ ալ-Ջեդիդ), միջնադարյան քաղաք, 14-րդ դարի սկզբից՝ Ոսկե հորդայի մայրաքաղաք։

## Պատմություն
Ըստ Ալեքսանդր Յակուբովսկու, Սարայ Բերկեն հիմնադրել է Ոսկե հորդայի տիրակալ Բերկեն (շուրջ 1260 թվական)), և Ուզբեկ-խանի օրոք պետության մայրաքաղաքն այնտեղ է տեղափոխվել Սարայ Բաթու քաղաքից, և քաղաքը հայտնի դարձավ Սարայ Ալ-Ջեդիդ (Նոր Սարայ) անունով։

Սարայ Բերկեի (Սարայ ալ-Ջեդիդ) զարգացման գագաթնակետը թվագրվում է 14-րդ դարի առաջին կեսով։ 1361 թվականից հետո՝ «Մեծ զեմյատնյայի» ժամանակաշրջանում, քաղաքը ձեռքից ձեռք է անցել տարբեր հարձակվողների կողմից, որոնք հավակնում էին խանի գահին, իսկ 1395-ին այն քանդվել է Լենկթեմուրի կողմից Թոքթամըշի հետ պատերազմի ժամանակ։

1402-ին Սարայ ալ-Ջեդիդը վերականգնվեց, բայց այլևս չկարողացավ հասնել իր նախկին շքեղությանն ու փայլին։

Մոտ 1469 թվականին քաղաք է այցելել Աֆանասի Նիկիտինը, որն այն նշել է իր «Ճանապարհորդություն երեք ծովերից այն կողմ» ճանապարհորդական գրառումներում։

1471 թվականին Սարայ Բերկեն գրավեցին և թալանեցին Վյատկայի ուշկույնիկները (նովգորոդյան ծովահենները)։

Քաղաքը վերջնականապես ավերվեց 1480-ին իշխան Վասիլի Նոզդրովատի-Զվենգորոդսկիի ավերելուց և նրան հաջորդած Ղրիմի խան Մենգլլի Գերայի կողմից 1502 թվականին նվաճելուց հետո։

Վադիմ Եգորովը, Յակուբովսկու տեսակետը համարելով անապացույց, նշում է, որ հնագիտական տվյալները և գրավոր աղբյուրները վկայում են Սարայ Ալ-Ջեդիդի հիմնադրման ավելի ուշ շրջանի մասին՝ 1330-ական թվականներին։ Ըստ Իբն Արաբշահի, քաղաքը գոյություն է ունեցել  63 տարի, ուստի այն հիմնադրվել է 1332 թվականին։

Իբն Բատուտան, որը Ոսկե հորդա է այցելել 1334  թվականին, Սարայ Բերկե անվանումը կապում է Բաթուի հիմնադրած քաղաքի հետ։ Եգորովը ենթադրում է, որ Սարայ Բերկեն Սարայ Բաթուի այլ անունն է։

## Գտնվելու վայր
Համաձայն վարկածներց մեկի՝ Սարայ Բերկեն տեղակայված էր  Ախտուբայի ձախ ափին,Վոլգայի թև, ժամանակակից Վոլգոգրադի մարզի Լենինսկի շրջանի Ցարև գյուղի մոտ, բայց կա վարկած, որ Ցարևյան քաղաքատեղը Գյուլիստան քաղաքի ավերակներն է և կապված չէ Սարայ Ալ-Ջեդիդի հետ։

Ըստ Ա. Վ. Պաչկալովի հետազոտության, որը կատարվել է XXI դարի սկզբին, Սարայ Բերկեն Սելիտրեննոյե քաղաքատեղն է Աստրախանի մարզի Խարաբալինսկի շրջանի Սելիտրեննոյե գյուղի մոտակայքում, քանի որ քաղաքատեղում բացակայում են 13-14-րդ դարերի մետաղադրամների գտածոները։

## Ծանոթագրություններ

## Գրականություն
* 
*

Կատեգորիա:Անհետացած քաղաքներ
Կատեգորիա:Մոնղոլական կայսրություն
Կատեգորիա:Նախկին մայրաքաղաքներ
Կատեգորիա:Ոսկե Հորդա
Կատեգորիա:Ռուսաստանի պատմություն
Մաշկ (կարճամետրաժ ֆիլմ)

**Մաշկ** (), ամերիկյան դրամատիկական կարճամետրաժ ֆիլմ,  որ նկարահանել է Գայ Նատիվը։ Ֆիլմն արժանացել է «Օսկար» մրցանակի որպես լավագույն խաղարկային կարճամետրաժ ֆիլմ։ Նատիվի «Մաշկ» լիամետրաժ ֆիլմը, որը նույնպես թողարկվել է 2018 թվականին, կապ չունի տվյալ ֆիլմի հետ։

## Սյուժե
Ջեֆրին (Ջոնաթան Թաքեր) կտրում է որդու՝ Տրոյի (Ջեքսոն Ռոբերտ Սքոթ) մազերը։ Ընտանիքը գնում է լիճ՝ իրենց ընկերների մոտ։ Նրանց դաջվածքներից հասկանալի է, որ նրանք նեոնացիստների խումբ են։ Ջեֆրին պարծենում է, որ իր որդին կարող է խփե նշանակետին ինքնաձիգով և ընդունում է խաղադրույքներ։ Տրոյը հաջողությամբ կրակում է նշանակակետին։

Խումբը գնում է մթերային խանութ, որտեղ Քրիստան (Դանիել Մաքդոնալդ) գնում է ուտելիք։ Դրամարկղի մոտ Տրոյը տեսնում է աֆրոամերիկացի Ջեյդիին (Բաշի), որի ձեռքին խաղալիք կա։ Տրոյն ու տղամարդը ժպտում են միմյանց։ Մինչ Ջեյդին տեղավորում է գնումները, Ջեֆրին նկատում է որդու ու այդ տղամարդու փոխադարձ հայացքներն ու Ջեյդիին մեղադրում այն բանում, որ նա նեղացրել է իր որդուն։ Ջեյդին հերքում է դա, բայց Ջեֆրին նրան ռասայական վիրավորանքներ է հասցնում։ Ջեյդին հեռանում է՝ Ջեֆրիին ասելով, որ նա խնդիրներ կունենա։

Ջեֆրին վիճաբանության մասին պատմում է իր ընկերներն, և նրան հետևում են Ջեյդին։ Ջեֆրին ու նրա ընկերնեը դաժանորեն ծեծում են Ջեյդիին, իսկ նրա կինն, որը գտնվում էր ոչ հեռու կայանած մեքենայում, ոստիկանություն է կանչում։ Տրոյը մեքենայի պատուհանից նայում է Ջեյդիի որդու՝ Բրոննիի (Լոննի Չիվաս) աչքերին, որը մոտավորապես իր տարիքին է։

Հաջորդ երեկոյան Ջեֆրին ու Տրոյը գնում են տուն և տեսնում իրենց ճանապարհը փակող մեքենան։ Ջեֆրին մոտենում է մեքենային, և մի խումբ սևամորթներ առևանգում են նրան։ Ջեֆրիին տանում են ավտոտնակ, որտեղ մի քանի սևամորթներ ու Բրոննին նրան թմրանյութեր են տալիս և դաջվածքներ անում մի քանի օր շարունակ։

Մի քանի օր անց Ջեֆրին մերկ հայտնվում է այն ճանապարհին, որտեղից իրեն առևանգել էին։ Նա տեսնում է իր արտացոլանքը պատուհանի մեջ և հասկանում, որ իր մաշկն ամբողջությամբ դաջված է և ստացել է սև գույն։ Տանը Քրիստան արթնանում է դրսից լսվող ձայնից։ Նա լիցքավորում է ատրճանակն ու օգնություն կանչում։ Ջեֆրին փորձում է լվանալ մաշկը մաքուր ջրով, բայց անարդյունք։ Քրիստան Տրոյին հրահանգում է թաքնվել մահճակալի տակ և դուրս չգալ։

Ջեֆրին մտնում է տուն։ Քրիստան, իր տանը տեսնելով մերկ սևամորթի նման մարդու, զգուշացնում է, որ եթե նա դուրս չգա, ինքը կկրակի։ Ջեֆրիին հաջողվում է Քրիստային ասել, թե ով է ինքը, և Քրիստան գցում է զենքը։ Լսվում է կրակոց, և Ջեֆրին ընկնում է։ Տրոյը կանգնած է նրա հետևում՝ դռների միջև, իսկ նրա ձեռքին ինքնաձիգ է։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Fox Searchlight Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Օսկարակիր ֆիլմեր
Կատեգորիա:Ֆիլմեր ռասիզմի մասին
Արևմտյան Բենգալիայի օրենսդիր ժողով

**Արևմտյան Բենգալիայի օրենսդիր ժողով** (), Հնդկաստանի Արևմտյան Բենգալիա նահանգի երկպալատ օրենսդիր ժողով։ Արևմտյան Բենգալիայի օրենսդիր ժողովն այժմ ունի 295 ընտրված անդամ։ Արևմտյան Բենգալիայի օրենսդիր ժողովը հանդիպում է Արևմտյան Բենգալիա նահանգի Վիդհան Բհավանում։

Արևմտյան Բենգալիայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Ներկայիս անդամներ

## Տես նաև
* Արևմտյան Բենգալիայի օրենսդիր ժողովի խոսնակների ցանկ
* Արևմտյան Բենգալիայի օրենսդիր ժողովի խոսնակի տեղակալների ցանկ
* Արևմտյան Բենգալիայի գլխավոր նախարարների ցանկ
* Արևմտյան Բենգալիայի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* West Bengal Lok Sabha Election 2019 Results Website 

Կատեգորիա:Արևմտյան Բենգալիայի օրենսդիր ժողով
Կատեգորիա:Հնդկաստանի նահանգների ստորին պալատներ
Կատեգորիա:Ազգային ստորին պալատներ
Կատեգորիա:Հնդկաստանի քաղաքականություն
Կատեգորիա:Հնդկաստանի կառավարություն
Կատեգորիա:1952 հիմնադրումներ
Աննա Խաչատրյան

**Աննա Խաչատրյան** (), հայ երգչուհի։

## Կենսագրություն և գործունեություն
Աննա Խաչատրյանը ծնվել է 1980 թվականի հունիսի 26-ին, Երևանում։

1997 թվականին ավարտել է Երևանի Ն.Աղբալյանի անվան թիվ 19 միջնակարգ դպրոցը, 2002 թ.՝ Երևանի Վ.Բրյուսովի անվան պետական լեզվաբանական համալսարանի անգլերեն և իսպաներեն բաժինը։

1999 թվականի եղել է Հայաստանի պետական ջազ նվագախմբի մեներգչուհի։

2000-01 թվականներին երգել է Հայաստանի Երգի պետական թատրոնում։

2004-08 թվականներին աշխատել է Հայաստանի պետական ֆիլհարմոնիայում՝ որպես մեներգչուհի։ Մենահամերգներով հանդես է եկել ԱՄՆ-ում, Իրանում, Լիբանանում, Հայաստանում։ Հյուրախաղերով եղել է բազմաթիվ երկրներում՝ Ռուսաստան, ԱՄՆ, Իտալիա, Ղազախստան, Իրան, Իսպանիա և այլուր։

1998 թվականին մասնակցել է Բուլղարիայի «Զոլոտոյ Դիսկ», 2000 թվականին՝ «Դիսքավրի», Ղազախստանի «Ասիայի ձայն», Ուկրաինայի «Սլավյանսկի Բազար», 2001 թվականին՝ Չեխիայի «Յունիվերսթալենտ», Զրենյանիկի երգի միջազգային մրցույթ-փառատոներին և արժանացել առաջին մրցանակների, հատուկ դիպլոմի։

2002 թվականին Հայաստանի ազգային երաժշտական մրցանակաբաշխության ժամանակ արժանացել է «Տարվա լավագույն երգչուհի» մրցանակին։

2005 թվականին մասնակցել է Իտալիայի «Աշխարհի երգը», 2006 թվականին՝ Նովոռոսիյսկի «Մորսկոյ Ուզել» երգի միջազգային մրցույթ-փառատոներին և արժանացել առաջին և գլխավոր մրցանակներին։

## Ստեղծագործություններ
### Ձայնասկավառակներ

* «Կարոտ» 
* «Դեպի վեր»
* «Տարան, տարան»

### Տեսահոլովակեր
* «Ձյուն»
* «Իմ Անի»
* «Երևան»
* «Ես ու դու»
* «Նուբարի բոյը»
* «Հայաստան աշխարհ»
* «Տոնածառ ջան տոնածառ»
* «Երևանյան մեղեդի»
* «Սուրբ Սարգիս»
* «Կարոտ» և այլն

## Ծանոթագրություններ



Կատեգորիա:Հայ երգչուհիներ
Ահարոն Թրներ

**Ահարոն Թրներ** (, ), երաժիշտ, վոկալիստ, նկարիչ և Hydra Head Records-ի հիմնադիր։ Հայտնի է «Այսիս» երաժշտախմբում ունեցած կիթառահարի և վոկալիստի դերով,  որից բացի մասնակցում է մի շարք այլ նախագծերի, ինչպիսիք են Old Man Gloom-ը և Lotus Eater-ը։

## Կենսագրություն
Ահարոնի վաղ մանկությունն անց է կացել Նյու Մեքսիկո նահանգում, որից հետո նա տեղափոխվել է Բոստոն, որտեղ դպրոց է հաճախել և հավաքել «Այսիսն» ու «Hydra Head»-ը։ 2003 թվականի հունիսին նվագախմբի հետ տեղափոխվել է Լոս Անջելես։

Ահարոնը Լոս Անջելեսում գործող Vacation Vinyl անկախ երաժշտական խանութի հիմնադիրն է։ 2009 թվականի փետրվարի վերջին Թյորները Մարկ Թոմպսոնի, Դեյվիդ Ռրտչիի և Դեյվիդ Պիֆֆերի հետ անցել է հանգստի։

2011 թվականին մարտին կնոջ՝ Ֆեյթ Քոլոուչիայի հետ ստեղծել են SIGE անունով մեկ այլ ապրանքանիշ, որի գլխավոր նպատակը Mamiffer խմբի ստեղծագործությունները տարածելն է։

## Անձնական կյանք
Թրները ծնվել է Ամերիկայի Միացյալ Նահանգների Սպրինգֆիլդ քաղաքում 1977 թվականին։ Երբ Ահարոնը փոքր էր, նրա ընտանիքը տեղափոխվել է Նյու Մեքսիկո։ Նրա մայրն առաջադեմ ուսուցչուհի էր, իսկ հայրը՝ գրող, հիմնականում ոչ գեղարվեստական ոլորտներում։ Ահարոնն իր հասակ առնելը նկարագրել է որպես «ստեղծագործական դաստիարակություն», որն անցել է ծնողների և ընտանիքի գրող, նկարիչ և լուսանկարիչ ընկերների ազդեցության տակ։ 12 տարեկանում սկսել է ծխել մարիխուանա, քանի որ «Նյու Մեքսիկոյում դա գրեթե բոլոր երեխաներն էին անում»։ 17 տարեկանում հիմնել է մի ընկերություն, որը փոստային ծառայության միջոցով վաճառում էր հին և հազվագյուտ պանկ ռոք ձայնագրությւոններ։ Հետագայում տեղափոխվել է Բոստոն, ընդունվել Բոստոնի գեղարվեստի դպրոց, իսկ 1995 թվականին սկսել է երաժշտություն գրել։ 1997 թվականից ի վեր Hydra Head-ը սկսել է համարվել փոքր, բայց հարգված ապրանքանիշ։ Թյորներն իր ծանր աշխատանքը բացատրում է որպես փախուստ ձանձրույթից։

Ես մեծացել եմ Նյու Մեքսիկոյում և չեմ կարող ասել, որ սա երկրի ամենամշակութային վայրն է։ Երբ ես հետաքրքրվեցի Սթրեյթ էդջ շարժումով և դադարեցի թմրանյութեր ընդունել, ես հասկացա, որ այնտեղ այլևս անելիք չունեմ։ Սա դարձել է իմ արտադրողականության հիմքը։ Ես երբեք շատ հաղորդակցվելու կարիք չեմ ունեցել, ուստի բավականաչափ ժամանակ ունեի։ Երաժշտությունը միշտ կազմել է իմ կյանքի շատ մեծ մասը։ Կարծում եմ, որ այս ամենն ինձ դարձրել է այն, ինչ կամ։

2009 թվականի կեսին Ահարոնը Լոս Անջելեսից տեղափոխվել է Սիեթլ իր ապագա ընկերուհու՝ Ֆեյթ Քոլոուչիայի հետ։ Նրանց հարսանիքը տեղի է ունեցել այդ տարվա սեպտեմբերին։

## Ծանոթագրություններ

Կատեգորիա:Երաժիշտներ այբբենական կարգով
Կատեգորիա:Ամերիկացի դիզայներներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:Ամերիկացի գրաֆիկական դիզայներներ
Կատեգորիա:Ամերիկացի երաժիշտներ
Կատեգորիա:Ամերիկացի նկարիչներ
Կատեգորիա:Ամերիկացի ռոք կիթառահարներ
ՄԱԿ-ի Անվտանգության խորհրդի բանաձևերի ցանկ (601-700)

Ստորև ներկայացված է **ՄԱԿ-ի Անվտանգության Խորհրդի 601-ից մինչև 700 բանաձևերի ցանկը**, որոնք ընդունվել են ՄԱԿ-ի Անվտանգության Խորհրդի կողմից 1987 թվականի հոկտեմբերի 30-ից մինչև 1991 թվականի հունիսի 17-ը։

Կատեգորիա:ՄԱԿ-ի Անվտանգության խորհրդի բանաձևերի ցանկեր
Կրոմվել (ֆիլմ)

**Կրոմվել** (), բրիտանացի ռեժիսոր Քեն Հյուզի 1970 թվականի նկարահանած պատմական ֆիլմը։ 1971 թվականին մոսկովյան կինոփառատոնում ֆիլմի  գլխավոր դերասան Ռիչարդ Հարիսն արժանացել է մրցանակի՝ Կրոմվելի դերի համար։ Նույն թվականին ֆիլմն արժանացել է նաև «Օսկար» մրցանակի՝ «Լավագույն հանդերձանքի դիզայն» անվանակարգում  (դիզայներ՝ Վիտտորինո Նինո Նովարեզե)։

Ֆիլմի օպերատորն է «Օսկար» մրցանակի կրկնակի դափնեկիր և BAFTA բրիտանական կինոյի և հեռուստատեսային արվեստի մրցանակի հնգակի մրցանակակիր Ջեֆրի Անսուորտը։

## Սյուժե
Ֆիլմի սյուժեն պատմում է 1642-1660 թվականների Անգլիական բուրժուական հեղափոխության իրադարձությունների,  Չարլզ 1-ին Ստյուարտի պառլամենտի դիմակայության, երկրում քաղաքացիական պատերազմի և լորդ-պրոտեկտոր Օլիվեր Կրոմվելի միանձնյա իշխանության մասին։

## Դերերում
* Ռիչարդ Հարիս — *Օլիվեր Կրոմվել*
* Ալեք Գինես — *[[Չարլզ I Ստյուարտ|Չարլզ 1-ին Ստյուարտի]]*
* Ռոբերտ Մորլի — *Կոմս Մանչեստր*
* Դորտի Թյութին — *[[Հենրիետա Մարիա Ֆրանսիացի)]]*
* Ֆրենկ Ֆինլեյ — *Ջոն Կարտեր*
* Թիմոթի Դալթոն — *Ռուպերտ Պֆալցի*
* Պատրիկ Ուիմարկ — *Կոմս Ստրաֆֆորդ*
*Պատրիկ Մեգի— *Հյու Պիտեր*
* Նայջել Ստոկ — *Էդուարդ Խայբ*
* Չարլզ Գրե— *Կոմս Էսսեկս*
* Մայքլ Ջեյստոն — *Հենրի Այրտոն*
* Դուգլաս Ուիլմեր — *Թոմաս Ֆեռֆակս*
* Ջենիֆեր Կին— *Ջոն Պիմ*
* Էնտոնի Մեյ — *Ռիչարդ Կրոմվել*
* Ստռէտֆորդ Ջոնս — *Ջոն Բրեբշո*
* Իեն Մակկալլոկ — *Ջոն Խեմպդեն*
* Պատրիկ Օ'Կաննելլ— *[[Ջոն Լիլբեռն]]*
* Ջեկ Գուիլլիմ — *Ջոն Բայրոն*

## Ծանոթագրություններ

## Արտաքին հղումներ
* 
* 

Կատեգորիա:1970 դրամա ֆիլմեր
Կատեգորիա:1970 ֆիլմեր
Կատեգորիա:1970-ականների անգլերեն ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Իսպանիայում նկարահանված ֆիլմեր
Կատեգորիա:Անգլիայում նկարահանված ֆիլմեր
Կատեգորիա:1970-ականների բրիտանական ֆիլմեր
Մյա Նան Նվե

**Մյա Նան Նվե** (; թայերեն՝ เทพกระซิบ เมี๊ยะนานหน่วย, գր․՝ "շշնջոցների հրեշտակ"), հայտնի նաև որպես Թայքնանշին (သိုက် နန်းရှင်, գր. «գանձի պահապան»), բիրմայական հայտնի ոգի։ Նա հայտնի էր որպես վիշապ, որը պաշտպանում էր Բոտատաունգ պագոդան։

## Կենսագրություն
thumb|left|Մյա Նան Նվեի արձանիկը
Մյա Նան Նվեն ծնվել է 1897 թվականի դեկտեմբերի 22-ին, Բրիտանական Բիրմայի Մոգոկ քաղաքում։ Նա Սաոփհայի սերունդն է և Չան Թհարի և Նան Քհամի դուստրը։ 15 տարեկան հասակում նա կրթություն է ստացել Հնդկաստանում և 1926 թվականին ավարտել արվեստի բակալավրի աստիճանով։ Մոգոկի բարձրաստիճան պաշտոնյաները ցանկանում էին ամուսնանալ նրա հետ, սակայն նա մերժում է նրանց։ Վաղ տարիքից միս չէր ուտում։ 1942 թվականին սպիտակ հագուստով մի ծեր մարդ երազում ասում է նրան, որ պետք է տեղափոխվի Յանգոն՝ որպես միսիոներ։ Այսպիսով, նա տեղափոխվում է Յանգոնում Բոտատաունգ պագոդայի փողոց և ամեն օր երկրպագում էր Բոտատաունգ պագոդային։ Նրան անվանում էին **Կանաչ արքայադուստր**, քանի որ հագնում էր կանաչ հագուստ։ Նա նպաստել է կրոնական գործերին, այդ թվում` Երկրորդ աշխարհամարտի տարիների ավերածություններից հետո Բոտետհաունգ պագոդայի վերակառուցմանը։

## Հոգևոր կյանք
260px|մինի|աջից|Մյա Նան Նվեի սրբավայրը Բոտատաունգ պագոդայի դիմաց
Մյա Նան Նվեն մահացել է Մոգոկում 1956 թվականի փետրվարին՝ երկարատև ասթմայի հետ կապված բարդությունների պատճառով։ 1957 թվականին, նրա մահից հետո, Մյա Նան Նվեն դարձավ մեծարված գործիչ։ 1990 թվականին նրա սրբավայրը կանգնեցվեց Բոտտաունգի պագոդայի ներսում, և այդ պահից նա երկրպագվեց որպես Մյա Նան Նվե Հթայյի (աստվածուհի), իրեն օգնության դիմած մարդկանց ցանկությունները իրականացնելու ուժով կերպար։ Հայտնի էր որպես վիշապ, որը պահպանում էր պագոդան։ Հարյուրավոր մարդիկ գալիս են այս վայր՝ նվիրատվություններ կատարելու, ինչպես նաև քրոջ օրհնությունը խնդրելու համար։

Տաճար օրական այցելում է 700 հավատացյալ, իսկ հանգստյան օրերին` 1000-ից 3000 հավատացյա, այդ թվում՝ թաիլանդի շատ հավատացյաներ։  Նա Թաիլանդում հանրաճանաչություն է ձեռք բերել Թաիլանդի հեռուստատեսային ծրագրի միջոցով, որում ներկայացվել է նրա կենսագրությունը։

## Տես նաև
*Նանգ Կվակ
*Փհոսոփ
*Փհրա Մե Թհորանի

## Ծանոթագրություններ

Կատեգորիա:Ասիական մշակույթ
Կատեգորիա:Աստվածություններ ըստ տարածքի
Կատեգորիա:Աստվածուհիներ
Կատեգորիա:Հարավային Ասիա
SINOIAN

**SINOIAN** (), հայկական նորաձևության ապրանքանիշ, որը հիմնադրվել է 2013 թ.-ին Գերմանիայում։ Այն իր տեսակի մեջ առաջին և միակ ապրանքանիշն է, որ միտված է դիզայնի հայկական տարրերի վրա հիմնված բարձրորակ  նորաձևության ստեղծմանը։

Անվանի ու հանրահայտ մարդիկ, որոնք  «ՍԻՆՈՅԱՆ» բրենդի հագուստ են կրել հանրության շրջանում կամ ծանոթացել են ապրանքանիշին՝ Շառլ Ազնավուրը, Էնդի Խաչատրյանը, Ջենեոլոջին, Վահե Թիլբյանը, Արմենչիկը, Լիլիթ Հովհաննիսյանը և Վահե Բերբերյանն են։ ՍԻՆՈՅԱՆ ապրանքանիշն նորաձևության իր տարրերում օգտագործում է «ԵՐՎՆ» հապավումը Հայաստանի մայրաքաղաք Երևանի համար։

## Պատմություն
Ապրանքանիշը հիմնադրվել է հայ դիզայներ Էմին Բոլբոլյանի կողմից, ով ծնվել է Գերմանիայի Վուպերտալ քաղաքում։ Բոլբոլյանն ավարտել է հանրահայտ Ֆոլկվանգի Արվեստի Համալսարանը և 2012-ի սկզբին ստեղծել  հայկական ժամանակակից և թեմատիկ պատրաստի նորաձևության ապրանքանիշը։ ՍԻՆՈՅԱՆ ապրանքանիշի  նմուշներում տեսողականորեն համադրված են հայ ազգի ավանդական մշակութային ձևավորման տարրերը ժամանակակից նորաձևության միտումներով՝ թարմ, ժամանակակից զգացողությամբ։ Ապրանքանիշն առանձնանում է որակի, ոճի և տեսակի և նորաձևության տեսանկյունից, ինչըը տարածվում է գեղագիտությունից այն կողմ՝ համատեղելով ավանդույթը, նորաձևությունը և արվեստը։ ՍԻՆՈՅԱՆ-ը գրավում է մարդկանց մշակութային տեսանկյունից։ Այն ժամանակ, երբ ազգերը  հեռանում են միմյանցից, ՍԻՆՈՅԱՆԸ կամուրջ է կառուցում ավանդույթի և ժամանակակից դարաշրջանի միջև։

## Եվրատեսիլ
2015-ի մայիսին ՍԻՆՈՅԱՆՆ ընտրվեց Հայաստանը ներկայացնելու Վիեննայում անցկացվող Եվրատեսիլի առաջին «Նորաձևություն հանուն Եվրոպայի» նորաձևության ցուցադրությանը։ Ցուցահանդեսի ընթացքում ՍԻՆՈՅԱՆ նորաձևության տունը հաջողությամբ ներկայացրեց իր նոր հավաքածուի ութ կտոր։ Մյուս մասնակիցները, այդ թվում նաև Միքայել Միքալսկին՝ Գերմանիայի, Գալիա Լահավը՝ Իսրայելի, Իվանա Հելսինկին Ֆինլանդիայի, Ագնեսա Վյութաջը՝ Ալբանիայի, Կալցեդոնիան՝ Իտալիայի նորաձևությունը և այլն։ Նորաձևության ցուցադրությունը հերարձակվեց հեռուստատեսությամբ և գրավեց մինչև 10.000 այցելուների ուշադրությունը։

## Համագործակցություն
Հայտնի նկարիչ Սևադա Գրիգորյանի հետ բացառիկ համագործակցության արդյունքում վերջինիս նկարները առաջին անգամ  դարձել են նորաձևության մաս։ ՍԻՆՈՅԱՆԻ «Սևադա հավաքածուն» հիմնված է Սևադա Գրիգորյանի նկարների հիման վրա։ Հավաքածուն բաղկացած է դիզայներական վեց շապիկներից, ինչպես կանանց, այնպես էլ տղամարդկանց համար։

## Ծանոթագրություններ

Կատեգորիա:2013 հիմնադրումներ
Կատեգորիա:Գերմանահայ մշակույթ
Ռոստիսլավ Սինիցին

**Ռոստիսլավ Սինիցին** (, ), խորհրդային գեղասահորդ, հանդես է եկել պարեր սառույցի վրա ձևում Նատալյա Կարամիշևայի հետ։ Ներկա պահին` գեղասահքի մարզիչ և խորեոգրաֆ։ ԽՍՀՄ միջազգային կարգի սպորտի վարպետ։ Մանկավարժական գիտությունների թեկնածու։

### Կարիերա
Զուգընկերուհու և կնոջ` Նատալյա Կարամիշևայի հետ երկու անգամ դարձել է ԽՍՀՄ չեմպիոն։ Զույգի հետ տարբեր ժամանակաշրջաններում աշխատել են Լյուդմիլա Պախոմովան և Տատյանա Տարասովան։ Սպորտային կարիերան ավարտելուց հետո 1983 թվականից մինչև 1986 թվականը Ն.Կարամիշևայի հետ  միասին նրանք հիմնադիրների շարքում էին և ելույթ էին ունենում «Բոլոր աստղերը» շոում, իսկ հետո նաև` Իգոր Բոբրինի «Սառցե մանրանկարների թատրոնում» 1986-1996 թթ.):

1996 թվականին կնոջ հետ տեղափոխվել է Չեխիա, որտեղ էլ աշխատում է որպես մարզիչ և խորեոգրաֆ։

### Ընտանիք
Ամուսնացած է նախկին պարընկերուհու` Նատալյա Կարամիշևայի հետ։ Նրանց որդին՝ Ալեքսանդր Սինիցինը, գնացել է ծնողների հետքերով և նույնպես հանդես է գալիս պարեր սառույցի վրա ձևում (ներկայացնում է Չեխիան)։

### Ելույթների արդյունքներ

## Ծանոթագրություններ

## Արտաքին հղումներ
* Р. Синицын на сайте В. Соловьёва
* Р. Синицын на сайте о И. Ксенофонтове
* Р. Синицын на сайте ICE DOM 

Կատեգորիա:ԽՍՀՄ միջազգային կարգի սպորտի վարպետներ
Արթուր Ղազինյան

**Արթուր Գագիկի Ղազինյան** (), հայ իրավաբան, «Մեկ Հայաստան» կուսակցության հիմնադիր նախագահ, իրավաբանական գիտությունների թեկնածու, դոցենտ։

## Կրթություն և գիտական գործունեություն
2001 թվականին ավարտել է ԵՊՀ իրավաբանական ֆակուլտետի մագիստրատուրան, 2004 թվականին ԵՊՀ Սահմանադրական իրավունքի ասպիրանտուրան։ 2004 թվականին պաշտպանել է«Մարդու իրավունքների եվրոպական դատական պաշտպանությունը» վերտառությամբ թեկնածուական ատենախոսություն։ 2009 թվականին ստացել է ԵՊՀ դոցենտի կոչում։

Հեղինակել է երկու մենագրություն, երկու տասնյակից ավելի գիտական հոդված։

## Աշխատանքային գործունեություն
1999-2002 թվականներին եղել է Հայաստանի Սահմանադրական դատարանի աշխատակազմում, 2002-2004 թվականներին՝ ՀՀ քաղաքացիական ծառայության խորհրդի արտաքին կապերի վարչության պետ. մասնակցել է ՀՀ քաղաքացիական ծառայության համակարգի ներդրման ու կայացման գործընթացին, համակարգել Քաղաքացիական ծառայության խորհրդի համագործակցությունը երրորդ պետությունների և միջազգային կազմակերպությունների հետ։

2004-2008 թվականներին եղել է ՀՀ Կառավարության աշխատակազմում, ՀՀ տարածքային կառավարման նախարարի խորհրդական. համակարգել է համայնքային ծառայության մասին ՀՀ օրենքի մշակման աշխատանքները և Համայնքային ծառայության համակարգի պրակտիկ ներդրումը ՀՀ համայնքներում, ՀՀ Տարածքային կառավարման նախարարության համագործակցությունը երրորդ պետությունների և միջազգային կազմակերպությունների հետ, համայնքային կառավարման տեղեկատվական համակարգի մշակման և ներդրման աշխատանքները։

2009-2010 թվականներին եղել է  ՀՀ Ազգային ժողովի նախագահի խորհրդական. ՀՀ ԱԺ նախագահի հանձնարարությամբ մասնակցել է ՀՀ ԱԺ արտաքին հարաբերությունների և միջազգային կապերի ընդլայնման և արդյունավետության բարձրացման աշխատանքներին, համակարգել է «կարգավորմ անազդեցության գնահատման» և «արդար ու արդյունավետ կառավարման» համակարգերի մշակման աշխատանքները։

2006 թվականից ԵՊՀ և ԵՄ պատվիրակության օժանդակությամբ հիմնադրել և ղեկավարում է ԵՊՀ եվրոպական ուսումնասիրությունների կենտրոնը։ Կազմակերպել և ղեկավարել է միջառարկայական կրթության և գիտության նորարարական մոդելի ՀՀ կրթական համակարգում ներդրման աշխատանքները։ ՀՀ Կառավարության որոշմամբ «եվրոպագիտություն» մասնագիտությունը ներառվել է մագիստրոսական մասնագիտությունների ցանկում։ Եվրոպական ուսումնասիրությունների կենտրոնում հիմնադրել և ղեկավարում է «Եվրոպագիտություն» միջմասնագիտական մագիստրոսական ծրագիրը։ 2010 թվականից հիմնադրել և ԵՄ աջակցությամբ ղեկավարում է «Մարդու իրավունքներ և ժողովրդավարացում» տարածաշրջանային մագիստրոսական ծրագիրը։

## Ծանոթագրություններ

## Արտաքին հղումներ
* Արթուր Ղազինյան - Հայաստան դաշինք

Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Իրավաբանական գիտությունների թեկնածուներ
Կատեգորիա:ՀՀ Ազգային ժողովի պատգամավորներ
Կատեգորիա:Հայ իրավաբաններ
Սթոնտոն

**Սթոնտոն** (), անկախ քաղաք Ամերիկայի Միացյալ Նահանգների Վիրջինիա նահանգում, Շենանդոա գետի հովտում, որտեղ տեղի է ունեցել ԱՄՆ քաղաքացիական պատերազմի նշանավոր ճակատամարտերից մեկը։ Վիրջինիայում անկախ քաղաքներն առանձնացված են այն շրջանների վարչական մարմիններից, որոնց տարածքում գտնվում են։ Այդ պատճառով էլ Օգաստայի շրջանի ղեկավար հիմնարկությունները Սթոնտոնի հարևանությամբ գտնվող Վերոնա քաղաքում են։ Սթոնտոնն ինքը համարվում է իր շուրջը ձևավորված մետրոպոլիսային տարածքի՝ Սթոնտոն-Ուեյնսբորո վիճակագրական գոտու գլխավոր բնակավայրը։ 2010 թվականի մարդահամարի տվյալներով բուն քաղաքի բնակչության թվաքանակը եղել է  23.746, իսկ մետրոպոլիսային տարածքինը՝ 118 502:

Սթոնտոնը Միացյալ Նահանգների քաղաքների շարքում առաջինն է, որ ամբողջությամբ անցել է կառավարման որոշակիացված համակարգի։ Քաղաքը հայտնի է նաև նրանով, որ այստեղ են գտնվում Մերի Բոլդուին համալսարանը՝ պատմական ուշագրավ անցյալ ունեցող իգական քոլեջով, Ստյուարտ Հոլլը, որ ինտեգրված ուսուցում ապահովող նախապատրաստական մասնավոր դպրոց է, ինչպես նաև՝ Վիրջինիայի կույրերի ու խուլերի դպրոցը։ Սակայն, թերևս, քաղաքն առաջին հերթին հայտնի է նրանով, որ հանդիսանում է ԱՄՆ-ի մեծահամբավ նախագահներից մեկի՝ Վուդրո Վիլսոնի ծննդավայրը։ Սթոնտոնում պահպանվել է նրա հայրական տունը, որը վերածվել է թանգարանի։ Վերջինիս առընթեր գործում է նախագահական գրադարանը։

## Պատմություն
Բնակավայրը հիմնադրվել է 1747 թվականին, անվանակոչվել Վիրջինիայի գաղութի լեյտենանտ-նահանգապետ սըր Վիլյամ Գուչի տիկնոջ՝ Ռեբեկա Սթոնտոնի պատվին։ 1761-ին Վիրջինիայի գլխավոր ասամբլեան բնակավայրին շնորհել է «*town*»-ի կարգավիճակ; Անկախության պատերազմի ընթացքում՝ 1781-ի հունիսին կարճ ժամանակով դարձել է Վիրջինիայի նահանգի վարչական կենտրոնը (այն բանից հետո, երբ նահանգի օրենսդիր ասամբլեան գրոհող բրիտանացիների ձեռքը չընկնելու նպատակով լքել է Ռիչմոնդը, ապա նաև Շառլոթսվիլլը)։ Իսկ ԱՄՆ քաղաքացիական պատերազմի շրջանում Սթոնտոնը որոշ ժամանակ եղել է կոնֆեդերատների մատակարար կարևոր կենտրոններից մեկը, մի քանի անգամ ձեռքից ձեռք անցել։ 1871-ին ստացել է «*city*»-ի, 1902-ին՝ անկախ քաղաքի կարգավիճակ։

## Կլիմա

## Պատկերասրահ

Bird's-eye View of Staunton, VA.jpg|Տեսարան քաղաքից
2016-05-27 16 11 00 View north along U.S. Route 11 Business and west along U.S. Route 250 (North Augusta Street) near Sunnyside Street in Staunton, Virginia.jpg|Փողոցներից մեկը
Valley Railroad, Folly Mills Creek Viaduct, Interstate 81, Staunton vicinity (Augusta County, Virginia).jpg|Երկաթուղային հին կամուրջը


## Անվանի սթոնտոնցիներ
*Ջոն Բրեքինրիջ, քաղաքական գործիչ, 1805–1806թթ. ԱՄՆ արդարադատության նախարար
*Ջոն Բրաուն, քաղաքական գործիչ, սենատոր
*Ջոզեֆ Ֆայֆեր, քաղաքական գործիչ, 1889–1893 թթ. Իլինոյսի նահանգապետ
*Ալեքսանդր Հյու Հոլմս Ստյուարտ, քաղաքական գործիչ, 1850–1853 թթ. ԱՄՆ ներքին գործերի նախարար
*Վուդրո Վիլսոն (1856-1924), քաղաքական գործիչ, ԱՄՆ-ի 28-րդ նախագահ (1913-1921 թթ.)

## Գործընկեր քաղաքներ
*Դաբաս, Հունգարիա 
*Վիշեու դե Սուս, Ռումինիա 

## Ծանոթագրություններ

## Արտաքին հղումներ
*Stadsbiblioteket i Staunton
*Woodrow Wilsons presidentbibliotek

Կատեգորիա:Վիրջինիայի քաղաքներ
Ալին (վերականգնողական կենտրոն)

**Ալին** Իսրայելի Երուսաղեմ քաղաքում գտնվող երեխաների և դեռահասների վերականգնողական կենտրոն է։

Սա մի եզակի հաստատություն է, որը գտնվում է Երուսաղեմի Կիրյաթ Յովելի շրջանում։

Այն իրականացնում է վնասվածքների, այրվածքների, ահաբեկչական գործողությունների և այլ պատճառներից հետո երեխաների վերականգնումը։ Սահմանափակ ֆիզիկական կարողություններ ունեցող երեխաների վերականգնում։

Աշխատակազմում ընդգրկված են բժիշկներ, բուժքույրեր, հոգեբաններ և այլք։

Կենտրոնում ընդգրկված են նախադպրոցականների ցերեկային կենտրոն` 6 ամսականից մինչև 3 տարեկան երեխաների համար, մանկապարտեզներ, հետբուհական ինտեգրման ծրագրեր և դպրոցական դասընթացներ։

Հիվանդանոցը բացվել է 1932 թվականին Միացյալ Նահանգների բնիկ, օրթոպեդ Գ. Կելլերի կողմից։

1971 թվականին կառուցվել է նոր շենք՝ շնորհիվ Մալքոլմի և Դորոթի Վոլդենբերգի նվիրատվությունների։

Ամեն տարի, 1999 թվականից ի վեր, անցկացվում է բարեգործական հեծանվավազք, որը կոչվում է Սիրո անիվներ։ Այս ակցիայի ընթացքում անցկացվում է դրամահավաք կենտրոնի երեխաների համար։ Վազքի երկարությունը 480 կմ է, տևողությունը՝ 5 օր։ Վազքը իրականացվում է տարբեր երթուղիներով՝ ճանապարհին, ճանապարհից դուրս, ճանապարհային մարտահրավեր և շրջագայություն։ Այն Իսրայելի ամենախոշոր բարեգործական մարզական իրադարձություններից մեկն է։

## Տես նաև
*Իսրայելի հիվանդանոցների ցանկ
*Իսրայելի առողջապահություն

## Ծանոթագրություններ

## Հղումներ
* «Ալին» հիվանդանոց, ռուսերեն պաշտոնական կայք

Կատեգորիա:Երուսաղեմի հիվանդանոցներ
Կատեգորիա:Հիվանդանոցներ ըստ քաղաքի